
(Συνήθης νομοθετική διαδικασία: πρώτη ανάγνωση)
Το Ευρωπαϊκό Κοινοβούλιο,
–	έχοντας υπόψη την πρόταση της Επιτροπής προς το Κοινοβούλιο και το Συμβούλιο (COM(2022)0454),
–	έχοντας υπόψη το άρθρο 294 παράγραφος 2 και το άρθρο 114 της Συνθήκης για τη λειτουργία της Ευρωπαϊκής Ένωσης, σύμφωνα με τα οποία του υποβλήθηκε η πρόταση από την Επιτροπή (C9‑0308/2022),
–	έχοντας υπόψη το άρθρο 294 παράγραφος 3 της Συνθήκης για τη λειτουργία της Ευρωπαϊκής Ένωσης,
–	έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής 14ης Δεκεμβρίου 2022[footnoteRef:1], [1:  	ΕΕ C 100 της 16.3.2023, σ. 101.] 

–	έχοντας υπόψη την προσωρινή συμφωνία που εγκρίθηκε από την αρμόδια επιτροπή σύμφωνα με το άρθρο 74 παράγραφος 4 του Κανονισμού του και τη δέσμευση του εκπροσώπου του Συμβουλίου, με επιστολή της 20ής Δεκεμβρίου 2023, να εγκρίνει τη θέση του Κοινοβουλίου, σύμφωνα με το άρθρο 294 παράγραφος 4 της Συνθήκης για τη λειτουργία της Ευρωπαϊκής Ένωσης,
–	έχοντας υπόψη το άρθρο 59 του Κανονισμού του,
–	έχοντας υπόψη τη γνωμοδότηση της Επιτροπής Εσωτερικής Αγοράς και Προστασίας των Καταναλωτών,
–	έχοντας υπόψη την έκθεση της Επιτροπής Βιομηχανίας, Έρευνας και Ενέργειας (A9-0253/2023),
1.	εγκρίνει τη θέση του σε πρώτη ανάγνωση όπως παρατίθεται κατωτέρω·
2.	εγκρίνει την κοινή δήλωση του Κοινοβουλίου, του Συμβουλίου και της Επιτροπής που επισυνάπτεται στο παρόν ψήφισμα, η οποία θα δημοσιευθεί στη σειρά C της Επίσημης Εφημερίδας της Ευρωπαϊκής Ένωσης·
3.	ζητεί από την Επιτροπή να υποβάλει εκ νέου την πρόταση στο Κοινοβούλιο, αν την αντικαταστήσει με νέο κείμενο, αν της επιφέρει σημαντικές τροποποιήσεις ή αν προτίθεται να της επιφέρει σημαντικές τροποποιήσεις·
4.	αναθέτει στην Πρόεδρό του να διαβιβάσει τη θέση του Κοινοβουλίου στο Συμβούλιο, στην Επιτροπή και στα εθνικά κοινοβούλια.
P9_TC1-COD(2022)0272
Θέση του Ευρωπαϊκού Κοινοβουλίου που καθορίστηκε σε πρώτη ανάγνωση στις 12 Μαρτίου 2024 εν όψει της έγκρισης κανονισμού (ΕΕ) 2024/... του Ευρωπαϊκού Κοινοβουλίου και του Συμβουλίου σχετικά με οριζόντιες απαιτήσεις κυβερνοασφάλειας για προϊόντα με ψηφιακά στοιχεία και για την τροποποίηση των κανονισμών (ΕΕ) αριθ. 168/2013 και (ΕΕ) 2019/1020 και της οδηγίας (ΕΕ) 2020/1828 (κανονισμός για την κυβερνοανθεκτικότητα)
(Καθώς έχει επιτευχθεί συμφωνία μεταξύ του Κοινοβουλίου και του Συμβουλίου, η θέση του Κοινοβουλίου αντιστοιχεί στην τελική νομοθετική πράξη, κανονισμός (ΕΕ) 2024/2847)



ΠΑΡΑΡΤΗΜΑ ΣΤΟ ΝΟΜΟΘΕΤΙΚΟ ΨΗΦΙΣΜΑ

[bookmark: _GoBack]Κοινή πολιτική δήλωση του Ευρωπαϊκού Κοινοβουλίου, του Συμβουλίου και της Επιτροπής σχετικά με τους πόρους του ENISA, επ’ ευκαιρία της έκδοσης του κανονισμού (ΕΕ) 2024/2847 του Ευρωπαϊκού Κοινοβουλίου και του Συμβουλίου σχετικά με οριζόντιες απαιτήσεις κυβερνοασφάλειας για προϊόντα με ψηφιακά στοιχεία και για την τροποποίηση των κανονισμών (ΕΕ) αριθ. 168/2013 και (ΕΕ) 2019/1020 και της οδηγίας (ΕΕ) 2020/1828 (κανονισμός για την κυβερνοανθεκτικότητα)
Το Ευρωπαϊκό Κοινοβούλιο και το Συμβούλιο θεωρούν ότι με τον παρόντα κανονισμό ανατίθενται πρόσθετα καθήκοντα στον ENISA, τα οποία συνεπάγονται πρόσθετο φόρτο εργασίας και απαιτούν πρόσθετους πόρους τόσο από άποψη εμπειρογνωσίας όσο και από άποψη αριθμού εργαζομένων. Με βάση τα ανωτέρω, για να μπορέσει ο ENISA να εκτελεί αποτελεσματικά τα καθήκοντα που απορρέουν από τον παρόντα κανονισμό, το Ευρωπαϊκό Κοινοβούλιο, το Συμβούλιο και η Επιτροπή θεωρούν ότι ενδέχεται να χρειαστεί αύξηση των πόρων του, ιδίως των ανθρώπινων πόρων του με την κατάλληλη εμπειρογνωσία. Η αύξηση αυτή θα μπορούσε να προβλέπεται στην ετήσια διαδικασία που σχετίζεται με τον πίνακα προσωπικού του ENISA. Κατά συνέπεια, η Επιτροπή, η οποία είναι υπεύθυνη για την εγγραφή στο σχέδιο γενικού προϋπολογισμού της Ένωσης των προβλέψεων που κρίνει αναγκαίες για τον πίνακα προσωπικού του ENISA, στο πλαίσιο της διαδικασίας του προϋπολογισμού που ορίζεται στο άρθρο 314 ΣΛΕΕ και σύμφωνα με τη διαδικασία που ορίζεται στον κανονισμό για την κυβερνοασφάλεια, αξιολογεί τις προβλέψεις για τον πίνακα προσωπικού του ENISA που εγγράφεται για το πρώτο έτος μετά την έναρξη ισχύος του παρόντος κανονισμού, λαμβάνοντας υπόψη τους αναγκαίους πόρους, ιδίως τους ανθρώπινους πόρους, ώστε να μπορέσει ο ENISA να εκτελέσει επαρκώς τα καθήκοντά του δυνάμει του παρόντος κανονισμού.

